cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.741
title: ผลของการอบอ่อนต่อสัณฐานและสมบัติเชิงกลของโลหะผสมนิกเกิล-ทังสเตนที่ชุบเคลือบด้วยไฟฟ้า

description: วัสดุชุบไฟฟ้านิกเกิล-ทังสเตน (Ni-W) โครงสร้างนาโนเมื่อนำไปใช้งานที่อุณหภูมิสูง ส่งผลให้เกิดการเปลี่ยนแปลงของโครงสร้างจุลภาคและสมบัติเชิงกล โดยงานวิจัยนี้ทำการศึกษาครอบคลุมตั้งแต่การผลิตชิ้นงานชุบไฟฟ้า 3 ประเภท (A, B และ C) ซึ่งมีปริมาณทังสเตน 22, 13 และ 6 at.% ขนาดเกรน 3, 13 และ 56 nm ตามลำดับ รวมถึงการศึกษาการเปลี่ยนแปลงของสัณฐานและสมบัติเชิงกลของวัสดุภายหลังกรรมวิธีทางความร้อนที่ 700-11000C จากงานวิจัยนี้ทำให้ทราบถึงปัจจัยของกระบวนการผลิตที่ส่งผลต่อสมบัติของวัสดุเคลือบซึ่งเหมาะต่อการใช้งานที่อุณหภูมิสูง โดยที่อุณหภูมิ 700oC พบว่าวัสดุ A (W 22 at.%) มีค่าความแข็งเพิ่มขึ้นจาก 7 GPa เป็น 10.5 GPa ซึ่งเกิดจาก Grain relaxation ระหว่างกรรมวิธีทางความร้อน แต่วัสดุ B และ C (W 13 และ 6 at.%) กลับพบว่าความแข็งลดลงจาก 6 GPa เป็น 5.2 GPa ความแข็งลดลงจาก 4.5 GPa เหลือ 2.1 GPa ตามลำดับ และเมื่อเพิ่มอุณหภูมิเป็น 900 และ 11000C พบว่าวัสดุทุกประเภทมีความแข็งลดลงเกิดจากการโตของเกรน ทั้งนี้จากการตรวจสอบขนาดเกรนพบว่าวัสดุ A มีการโตของเกรนแต่อยู่ในระดับนาโนเมตร โดยที่ B และ C มีการโตเกรนสูงสุดในระดับไมโครเมตร นอกจากนั้นยังพบว่าวัสดุประเภท A ที่ผ่านกรรมวิธีทางความร้อนมีสมบัติความต้านทานการสึกหรอที่ลดลง เนื่องจากเกิด Grain relaxation และกลไกการทดสอบการสึกหรอที่แตกต่างกันของวัสดุที่ชุบเคลือบด้วยไฟฟ้าและวัสดุที่ผ่านกรรมวิธีทางความร้อน จากงานวิจัยนี้แสดงให้เห็นว่านิกเกิล-ทังสเตนชุบไฟฟ้าเมื่อได้ความร้อนที่อุณหภูมิสูงเกิดการเปลี่ยนแปลงของสัณฐานในลักษณะการโตของเกรนรวมถึงการตกผลึกของเฟสที่สอง ซึ่งส่งผลต่อความแข็งและความต้านทานต่อการสึกกร่อน โดยวัสดุที่ปริมาณทังสเตนสูง (22 at.%) และมีขนาดเกรนระดับนาโนเมตรเหมาะสมในการนำไปใช้งานที่อุณหภูมิสูง เนื่องจากโครงสร้างจุลภาคที่ค่อนข้างเสถียร และมีความแข็งสูงที่อุณหภูมิสูง
DOI: 10.17632/sy6ffd94wv.1
title: Data for: Crossing the Pyrenees during the Late Glacial Maximum. The use of geochemistry to trace past human mobility

description: Raw data obtained after the ED-XRF and LA-ICP-MS analyses are provided.
DOI: 10.17632/sy6ffd94wv.2
title: Data for: Crossing the Pyrenees during the Late Glacial Maximum. The use of geochemistry to trace past human mobility

description: Raw data obtained after the ED-XRF and LA-ICP-MS analyses are provided.
DOI: 10.14457/cu.the.2011.742
title: ปัจจัยทำนายกิจกรรมทางเพศของผู้ป่วยภาวะหัวใจวาย

description: การวิจัยสหสัมพันธ์เชิงทำนายนี้ มีวัตถุประสงค์เพื่อศึกษากิจกรรมทางเพศและอำนาจทำนายของปัจจัยทำนาย ได้แก่ อัตมโนทัศน์ทางเพศ ภาวะซึมเศร้า ความรู้เรื่องเพศสัมพันธ์ และการสื่อสารทางเพศกับคู่ครองกับกิจกรรมทางเพศของผู้ป่วยภาวะหัวใจวาย กลุ่มตัวอย่าง คือ ผู้ป่วยภาวะหัวใจวาย เพศชายและหญิง วัยผู้ใหญ่ จำนวน 143 คน เลือกโดยวิธีการสุ่มแบบหลายขั้นตอน ที่มารับบริการที่แผนกผู้ป่วยนอก คลินิกโรคหัวใจของโรงพยาบาลธรรมศาสตร์เฉลิมพระเกียรติ โรงพยาบาลตำรวจ และคณะแพทยศาสตร์วชิรพยาบาล มหาวิทยาลัยกรุงเทพมหานคร เครื่องมือ ที่ใช้ในการเก็บรวบรวมข้อมูล คือ แบบสอบถามข้อมูลส่วนบุคคล แบบสอบถามกิจกรรมทางเพศ แบบสอบถามอัตมโนทัศน์ทางเพศ แบบประเมินภาวะซึมเศร้า แบบวัดความรู้เรื่องเพศสัมพันธ์ และแบบสอบถามการสื่อสารทางเพศกับคู่ครอง ได้ผ่านการตรวจความตรงตามเนื้อหาโดยผู้ทรงคุณวุฒิจำนวน 5 ท่าน หาค่าความเที่ยงได้เท่ากับ .82, .95, .86, .75 และ .87 ตามลำดับ วิเคราะห์ข้อมูลโดยใช้การวิเคราะห์ถดถอยพหุคูณ ผลการวิจัย สรุปได้ดังนี้ 1.ผู้ป่วยภาวะหัวใจวายมีกิจกรรมทางเพศอยู่ในระดับต่ำ ( [Mean] = 0.51, SD = 0.43) 2.อัตมโนทัศน์ทางเพศ การสื่อสารทางเพศกับคู่ครอง และความรู้เรื่องเพศสัมพันธ์มีความสัมพันธ์ทางบวกกับกิจกรรมทางเพศของผู้ป่วยภาวะหัวใจวาย (r = .780, .695 และ .159 ตามลำดับ) ภาวะซึมเศร้ามีความสัมพันธ์ทางลบกับกิจกรรมทางเพศของผู้ป่วยภาวะหัวใจวาย (r = -.567) 3.อัตมโนทัศน์ทางเพศ ภาวะซึมเศร้า ความรู้เรื่องเพศสัมพันธ์ และการสื่อสารทางเพศกับคู่ครองสามารถร่วมทำนายกิจกรรมทางเพศของผู้ป่วยภาวะหัวใจวายได้ ร้อยละ 66.8
DOI: 10.14457/cu.the.2011.743
title: การบังคับใช้มาตรการทางอาญาเกี่ยวกับคดีล้มละลาย : ศึกษากรณีลูกหนี้ที่ต้องรับผิดทางอาญา

description: วิทยานิพนธ์นี้มีจุดมุ่งหมายเพื่อศึกษาถึงการบังคับใช้มาตรการทางอาญาเกี่ยวกับคดีล้มละลาย โดยศึกษาเฉพาะกรณีความรับผิดทางอาญาของลูกหนี้ต่อการกระทำอันไม่สุจริต ซึ่งเกิดขึ้นทั้งก่อนเข้าสู่กระบวนการล้มละลายและในระหว่างกระบวนการล้มละลาย ศึกษาเปรียบเทียบกับกฎหมายของประเทศอังกฤษ ประเทศสหรัฐอเมริกา และประเทศฝรั่งเศส ผลการวิจัยพบว่า มีลูกหนี้เป็นจำนวนมากที่กระทำไม่สุจริตในทางการค้าและการบริหารกิจการ จนทำให้กิจการต้องประสบกับการมีหนี้สินล้นพ้นตัว หรือเมื่อได้ชำระบัญชีแล้วสินทรัพย์ของกิจการไม่เพียงพอที่จะชำระหนี้สินที่มีอยู่ ลูกหนี้หรือผู้บริหารกิจการดังกล่าวก็ไม่ต้องมีความรับผิดชอบต่อผลเสียหายทางเศรษฐกิจที่เกิดขึ้นจากการกระทำของตน นอกจากนี้ยังมีคดีล้มละลายจำนวนมากที่เจ้าพนักงานพิทักษ์ทรัพย์ไม่อาจรวบรวมทรัพย์สินของลูกหนี้ได้อันเกิดจากความไม่สุจริตของลูกหนี้ ซึ่งพระราชบัญญัติล้มละลาย พุทธศักราช 2483 ไม่สามารถบังคับใช้ได้อย่างมีประสิทธิภาพเพื่อสนองตอบต่อระบบธุรกิจการค้าที่เปลี่ยนแปลงไปในปัจจุบัน ดังนั้น จึงควรปรับปรุงมาตรการทางกฎหมายเกี่ยวกับความรับผิดในทางอาญาที่บังคับใช้แก่ลูกหนี้ในคดีล้มละลาย เช่น การกำหนดให้การหลบหนีพร้อมกับทรัพย์สินเป็นความผิดแม้ได้กระทำเพียงอยู่ในขั้นตระเตรียมการ กำหนดความรับผิดทางอาญาต่อผู้บริหารนิติบุคคลซึ่งปล่อยให้กิจการทิ้งร้างหรือล้มละลายโดยมีเจตนาฉ้อฉล กำหนดให้ลูกหนี้มีหน้าที่ส่งมอบข้อมูลอิเล็กทรอนิกส์อันเกี่ยวกับกิจการและทรัพย์สินของตนต่อเจ้าพนักงานพิทักษ์ทรัพย์ และกำหนดให้มีหน่วยงานของเจ้าพนักงานพิทักษ์ทรัพย์ทำหน้าที่รับผิดชอบงานด้านการดำเนินคดีอาญาต่อผู้กระทำผิดโดยตรง เป็นต้น
DOI: 10.14457/cu.the.2011.744
title: ความยืดหยุ่น การสนับสนุนทางสังคม การเผชิญปัญหา และคุณภาพชีวิตของผู้สูงอายุโรคหลอดเลือดสมอง

description: การวิจัยครั้งนี้มีวัตถุประสงค์เพื่อศึกษาความสัมพันธ์ระหว่าง ความยืดหยุ่น การสนับสนุนทางสังคม การเผชิญปัญหา และคุณภาพชีวิตของผู้สูงอายุโรคหลอดเลือดสมอง กลุ่มตัวอย่างคือ ผู้สูงอายุโรคหลอดเลือดสมอง จำนวน 140 คน ที่ได้มาจากการสุ่มอย่างง่าย จากผู้ป่วยที่มารับการรักษาแผนกผู้ป่วยนอก คลินิกอายุรกรรมประสาทโรงพยาบาลจุฬาลงกรณ์ สถาบันประสาทวิทยา และโรงพยาบาลตำรวจ เครื่องมือที่ใช้ ประกอบด้วย แบบสอบถามข้อมูลส่วนบุคคล แบบวัดความยืดหยุ่น แบบวัดการสนับสนุนทางสังคม แบบวัดการเผชิญปัญหา และแบบสอบถามคุณภาพชีวิต (SF-12 version 2) ซึ่งผ่านการตรวจสอบความตรงตามเนื้อหาโดยผู้ทรงคุณวุฒิ 5 ท่าน และทดสอบหาค่าความเที่ยง โดยใช้สัมประสิทธิ์แอลฟาครอนบาคได้ค่าความเที่ยงเท่ากับ .84, .88, .75 และ .87 ตามลำดับ วิเคราะห์ข้อมูลโดยใช้ค่าสัมประสิทธิ์สหสัมพันธ์ของเพียร์สัน ผลการวิจัยสรุปได้ดังนี้ 1. ผู้สูงอายุโรคหลอดเลือดสมองมีคุณภาพชีวิตด้านสุขภาพกายในระดับต่ำ ( = 43.37, SD = 9.93) แต่มีคุณภาพชีวิตด้านสุขภาพจิตอยู่ในระดับปานกลาง ( = 53.18 , SD = 8.72) 2. ความยืดหยุ่นมีความสัมพันธ์ทางบวกกับคุณภาพชีวิตด้านสุขภาพกายและด้านสุขภาพจิตของผู้สูงอายุโรคหลอดเลือดสมอง อย่างมีนัยสำคัญทางสถิติที่ระดับ .01 โดยมีค่าสัมประสิทธิ์สหสัมพันธ์เท่ากับ .279 และ .297 ตามลำดับ 3. การสนับสนุนทางสังคมไม่มีความสัมพันธ์กับคุณภาพชีวิตทั้งด้านสุขภาพกายและด้านสุขภาพจิตของผู้สูงอายุโรคหลอดเลือดสมอง 4. การเผชิญปัญหาด้านการเผชิญหน้ากับปัญหามีความสัมพันธ์ทางบวกกับคุณภาพชีวิตทั้งด้านสุขภาพกายและด้านสุขภาพจิตของผู้สูงอายุโรคหลอดเลือดสมอง อย่างมีนัยสำคัญทางสถิติที่ระดับ .05 และ .01 (r = .197 และ r = .286 ตามลำดับ) ด้านการจัดการอารมณ์มีความสัมพันธ์ทางลบกับคุณภาพชีวิตทั้งด้านสุขภาพกายและด้านสุขภาพจิตของผู้สูงอายุโรคหลอดเลือดสมอง อย่างมีนัยสำคัญทางสถิติที่ระดับ.01 (r = -.260 และ -.451 ตามลำดับ) ด้านการเผชิญปัญหาแบบเบี่ยงเบนความรู้สึกไม่มีความสัมพันธ์กับคุณภาพชีวิตด้านสุขภาพกาย แต่มีความสัมพันธ์ทางบวกกับคุณภาพชีวิตด้านสุขภาพจิตของผู้สูงอายุโรคหลอดเลือดสมองอย่างมีนัยสำคัญทางสถิติที่ระดับ .05 (r = 0.210)
DOI: 10.14457/cu.the.2011.745
title: ผลของการฝึกกล้ามเนื้อหายใจร่วมกับการออกกำลังกายด้วยยางยืดที่มีต่อความแข็งแรงของกล้ามเนื้อหายใจ การขยายตัวของทรวงอก สมรรถภาพปอดและสุขสมรรถนะในหญิงสูงอายุ

description: การวิจัยครั้งนี้มีวัตถุประสงค์เพื่อศึกษาผลของการฝึกกล้ามเนื้อหายใจร่วมกับการฝึกออกกำลังกายด้วยยางยืดที่มีต่อความแข็งแรงของกล้ามเนื้อหายใจ การขยายตัวของทรวงอก สมรรถภาพปอดและ สุขสมรรถนะในหญิงสูงอายุ โดยกลุ่มตัวอย่างเป็นอาสาสมัครหญิงสูงอายุ อายุระหว่าง 60-74 ปี จำนวน 40 คน โดยการเลือกแบบสุ่มลงใน 3 กลุ่มทดลอง ได้แก่ กลุ่มที่ 1 ฝึกกล้ามเนื้อหายใจเพียงอย่างเดียว 14 คน กลุ่มที่ 2 ฝึกออกกำลังกายด้วยยางยืดเพียงอย่างเดียว 13 คน และกลุ่มที่ 3 ฝึกกล้ามเนื้อหายใจร่วมกับการฝึก ออกกำลังกายด้วยยางยืด 13 คน ทำการฝึกกล้ามเนื้อหายใจเข้าด้วยอุปกรณ์ 20 นาที และฝึกออกกำลังกายด้วยยางยืด 20 นาที โดยฝึก 3 ครั้งต่อสัปดาห์ เป็นระยะเวลาทั้งหมด 8 สัปดาห์ เก็บข้อมูลทั้งก่อนและหลังการทดลอง ได้แก่ ความแข็งแรงของกล้ามเนื้อหายใจ การขยายตัวของทรวงอก สมรรถภาพปอดและสุขสมรรถนะ นำผลจากก่อนและหลังการทดลองมาวิเคราะห์ความแตกต่างภายในกลุ่มโดยทดสอบ ค่าทีแบบรายคู่ (Paired t-test) และเปรียบเทียบความแตกต่างระหว่างกลุ่มด้วยการวิเคราะห์ความแปรปรวนแบบทางเดียว (One-way ANOVA) ที่ระดับความมีนัยสำคัญทางสถิติ .05 ผลการวิจัยพบว่า หลังการทดลอง 8 สัปดาห์ หญิงสูงอายุทุกกลุ่มมีความแข็งแรงของกล้ามเนื้อหายใจเข้าเพิ่มขึ้น แต่พบว่ากลุ่มที่ 3 มีความแข็งแรงของกล้ามเนื้อหายใจเข้าสูงกว่ากลุ่มอื่นอย่างมีนัยสำคัญทางสถิติที่ระดับ .05 การขยายตัวของทรวงอกพบว่า หญิงสูงอายุทุกกลุ่มมีการขยายตัวของทรวงอกเพิ่มขึ้น แต่พบว่า กลุ่มที่ 2 และกลุ่มที่ 3 มีการขยายตัวของทรวงอกสูงกว่ากลุ่มที่ 1 อย่างมีนัยสำคัญทางสถิติ ที่ระดับ .05 สมรรถภาพปอดพบว่า กลุ่มที่ 1 และกลุ่มที่ 3 มีความแตกต่างจากกลุ่มที่ 2 อย่างมีนัยสำคัญ ทางสถิติที่ระดับ .05 สำหรับสุขสมรรถนะพบว่า กลุ่มที่ 2 และกลุ่มที่ 3 มีความแตกต่างจากกลุ่มที่ 1 อย่างมีนัยสำคัญทางสถิติที่ระดับ .05 นอกจากนี้ยังพบว่า กลุ่มที่ 3 มีระยะทางการเดินภายใน 6 นาทีมากกว่ากลุ่มอื่นอย่างมีนัยสำคัญทางสถิติที่ระดับ .05 สรุปได้ว่า การฝึกกล้ามเนื้อหายใจร่วมกับการฝึกออกกำลังกายด้วยยางยืดสามารถเพิ่มความแข็งแรงของกล้ามเนื้อหายใจเข้าในหญิงสูงอายุได้สูงกว่าการฝึกกล้ามเนื้อหายใจหรือการฝึกออกกำลังกายด้วยยางยืดเพียงอย่างเดียว นอกจากนี้ ความแข็งแรงของกล้ามเนื้อหายใจเข้ายังมีผลต่อระยะทางที่เดินได้ภายใน 6 นาที
DOI: 10.14457/cu.the.2011.746
title: การเปรียบเทียบอัตราการตอบกลับและความจริงใจในการตอบแบบสอบถามทางอินเทอร์เน็ต ที่มีวิธีการแจ้งให้ทราบล่วงหน้า รูปแบบมาตรประมาณค่าและสิ่งตอบแทนที่ต่างกัน

description: การวิจัยครั้งนี้ มีวัตถุประสงค์เพื่อ 1) เปรียบเทียบอัตราการตอบกลับของแบบสอบถามทางอินเทอร์เน็ตที่มีวิธีการแจ้งให้ทราบล่วงหน้า รูปแบบมาตรประมาณค่าของแบบสอบถาม และสิ่งตอบแทนที่ต่างกัน 2) เปรียบเทียบความจริงใจในการตอบแบบสอบถามทางอินเทอร์เน็ตที่มีวิธีการแจ้งให้ทราบล่วงหน้า รูปแบบมาตรประมาณค่าของแบบสอบถาม และสิ่งตอบแทนที่ต่างกัน และ 3) ศึกษาปฏิสัมพันธ์ระหว่างวิธีการแจ้งให้ทราบล่วงหน้า รูปแบบมาตรประมาณค่า และสิ่งตอบแทน ที่ต่างกันต่ออัตราการตอบกลับและความจริงใจในการตอบแบบสอบถามทางอินเทอร์เน็ต กลุ่มตัวอย่างในการวิจัย คือ นักเรียนที่กำลังศึกษาในระดับมัธยมศึกษาตอนปลายที่มีบัญชีผู้ใช้บริการจดหมายอิเล็กทรอนิกส์และเว็บไซต์ Facebook จำนวน 336 คน วิเคราะห์ข้อมูลด้วยสถิติบรรยาย การวิเคราะห์ความแปรปรวนแบบทางเดียว และการวิเคราะห์ความแปรปรวนแบบสามทาง ผลการวิจัยสรุปได้ดังนี้ 1. อัตราการตอบกลับของกลุ่มที่ได้รับการแจ้งให้ทราบล่วงหน้าต่างกันมีความแตกต่างกันอย่างมีนัยสำคัญทางสถิติที่ระดับ 0.05 โดยอัตราการตอบกลับของกลุ่มที่แจ้งให้ทราบล่วงหน้าทาง Facebook สูงกว่า (ร้อยละ 48.8) อัตราการตอบกลับของกลุ่มที่แจ้งให้ทราบล่วงหน้าทาง Email (ร้อยละ 29.2) 2. ความจริงใจของกลุ่มที่ทำแบบสอบถามที่ใช้มาตรประมาณค่าต่างกันมีความแตกต่างกัน อย่างมีนัยสำคัญทางสถิติที่ระดับ 0.05 โดยค่าเฉลี่ยความจริงใจของกลุ่มที่ทำแบบสอบถามที่ใช้มาตรประมาณค่าแบบลิเคิร์ทสูงกว่า (4.43 คะแนน: จริงค่าใจมาก) ค่าเฉลี่ยความจริงใจของกลุ่มที่ทำแบบสอบถามที่ใช้มาตรประมาณค่าแบบออสกูด (3.64 คะแนน: จริงใจมาก) 3. ไม่มีปฏิสัมพันธ์ระหว่างวิธีการแจ้งให้ทราบล่วงหน้า รูปแบบมาตรประมาณ และสิ่งตอบแทนที่ส่งผลต่ออัตราการตอบกลับและความจริงใจในการตอบแบบสอบถาม กล่าวคือ วิธีการแจ้งให้ทราบล่วงหน้าที่ต่างกันในรูปแบบมาตรประมาณค่าที่แตกต่างกันและได้สิ่งตอบแทนต่างกัน จะมีอัตราการตอบกลับและ ความจริงใจในการตอบแบบสอบถามไม่แตกต่างกัน
DOI: 10.14457/cu.the.2011.747
title: สิทธิประโยชน์ทางภาษีของคณะกรรมการส่งเสริมการลงทุนและภาระภาษีเงินได้นิติบุคคล

description: ถึงแม้ว่าจะมีการกำหนดอัตราภาษีเงินได้นิติบุคคลไว้อยู่ที่ร้อยละ 30 แต่อย่างไรก็ตามภาระภาษีเงินได้นิติบุคคลที่เกิดขึ้นนั้นจะน้อยกว่าร้อยละ 30 และไม่เท่ากันในอุตสาหกรรมแต่ละประเภท เนื่องจากภาครัฐได้ให้สิทธิประโยชน์ทางภาษีที่แตกต่างกันเพื่อดึงดูดให้เกิดการลงทุน โดยเฉพาะในอุตสาหกรรมส่งออก เพราะฉะนั้นวิทยานิพนธ์เรื่องนี้จึงทำการศึกษาสิทธิประโยชน์ทางภาษีของคณะกรรมการส่งเสริมการลงทุน (BOI) และความสัมพันธ์ระหว่างสิทธิประโยชน์ทางภาษีจากคณะกรรมการส่งเสริมการลงทุนกับอัตราภาระภาษีเฉลี่ยในแต่ละอุตสาหกรรม โดยจะแบ่งการศึกษาออกเป็นสองส่วน ส่วนแรกจะเป็นการศึกษาเกี่ยวกับสิทธิประโยชน์ทางภาษีของคณะกรรมการส่งเสริมการลงทุนตั้งแต่ปี พ.ศ. 2536-2554 ในส่วนที่สองจะเป็นการประมาณค่าผลกระทบของการได้รับสิทธิประโยชน์ทางภาษีจากคณะกรรมการส่งเสริมการลงทุนต่ออัตราภาระภาษีเฉลี่ยในอุตสาหกรรมต่างๆ โดยใช้ข้อมูลของบริษัทที่จดทะเบียนในตลาดหลักทรัพย์แห่งประเทศไทยในปี พ.ศ. 2540 พ.ศ. 2545 พ.ศ. 2550 และ พ.ศ. 2554 ในรูปแบบข้อมูล panel data นอกจากนี้ยังใช้การประมาณค่าด้วยวิธี Three Time Periods First Differenced Panel Data และวิธี Fixed effects estimation จากการศึกษาพบว่าคณะกรรมการส่งเสริมการลงทุนจะสนับสนุนอุตสาหกรรมส่งออกและอุตสาหกรรมสินค้าขั้นกลางมากกว่าอุตสาหกรรมอื่นๆ โดยเฉพาะอุตสาหกรรมเกษตรกรรมและอุตสาหกรรมชิ้นส่วนอิเล็กทรอนิกส์ อุตสาหกรรมส่งออกจะมีอัตราภาระภาษีเฉลี่ยต่ำที่สุด โดยอยู่ที่ร้อยละ 13.3 และอุตสาหกรรมบริการจะมีอัตราภาระภาษีเฉลี่ยสูงที่สุด โดยอยู่ที่ร้อยละ 17.5 ส่วนอุตสาหกรรมสินค้าขั้นกลางและอุตสาหกรรมภายในประเทศจะมีอัตราภาระภาษีเฉลี่ยอยู่ที่ร้อยละ 13.7 และ 14.5 ตามลำดับ อีกทั้งยังพบว่าอัตราภาระภาษีเงินได้นิติบุคคลเฉลี่ยมีการเพิ่มขึ้นในช่วง พ.ศ. 2545-2554 เนื่องจากบริษัทต่างๆมีการใช้ผลขาดทุนลดหย่อนภาษีลดลงจากปีฐาน (พ.ศ. 2545) ถ้าหากบริษัทที่จดทะเบียนในตลาดหลักทรัพย์แห่งประเทศไทยมีการเพิ่มขึ้นของความแตกต่างในรายได้ของกิจการที่ได้รับการส่งเสริมต่อรายรับรวมร้อยละ 10 ความแตกต่างของอัตราภาระภาษีเฉลี่ยจะมีการเปลี่ยนแปลงลดลงร้อยละ .82 ในปี พ.ศ. 2550 และร้อยละ 1.04 ในปี พ.ศ. 2554 นอกจากนี้บริษัทในอุตสาหกรรมส่งออกและอุตสาหกรรมสินค้าขั้นกลางจะมีความแตกต่างของอัตราภาระภาษีเงินได้นิติบุคคลเฉลี่ยที่ต่ำกว่าบริษัทในอุตสาหกรรมในประเทศ
DOI: 10.7910/dvn/z5qvbw/ddwhvc
title: Figure 2.png

description: :unav
DOI: 10.14457/cu.the.2011.748
title: การนำเสนอแนวทางการส่งเสริมผู้สร้างสรรค์พุทธศิลป์เพื่อการธำรง และการสืบต่อวัฒนธรรมการเรียนรู้การสร้างสรรค์พุทธศิลป์

description: การวิจัยครั้งนี้วัตถุประสงค์ของงานวิจัยคือ 1) เพื่อศึกษาวัฒนธรรมการเรียนรู้ของผู้ สร้างสรรค์พุทธศิลป์ และ 2) เพื่อนำเสนอแนวทางการธำรง และการสืบต่อวัฒนธรรมการเรียนรู้ การสร้างสรรค์พุทธศิลป์ ผู้วิจัยได้กำหนดขอบเขตกรณีศึกษาคือ ผู้สร้างสรรค์พุทธศิลป์สาขา ทัศนศิลป์ เนื่องจากทัศนศิลป์เป็นพื้นฐานของงานศิลปะหลายสาขาและมีการเผยแพร่ผลงาน อย่างกว้างขวาง การวิจัยในครั้งนี้ผู้วิจัยใช้วิธีการวิจัยประวัติชีวิต การสัมภาษณ์แบบมีโครงสร้าง การสังเกตแบบไม่มีส่วนร่วม โดยมีขั้นตอนในการดำเนินการวิจัย 5 ขั้นตอน ประกอบด้วย 1.ขั้นตอนการคัดเลือกกรณีศึกษา 2.ขั้นตอนการเก็บข้อมูล 3.ขั้นตอนการวิเคราะห์ข้อมูล 4.ขั้นตอนการตรวจสอบข้อมูล 5.ขั้นตอนการสรุปผลและนำเสนอข้อมูล ผลการวิจัยพบว่า ผู้สร้างสรรค์พุทธศิลป์ซึ่งเป็นผู้ให้ข้อมูลหลัก ได้แก่ 1. อาจารย์พิชัย นิรันต์ 2.รองศาสตราจารย์ปริญญา ตันติสุข 3. ศาสตรเมธีนนทิวรรธน์ จันทนะผะลิน และ 4.รองศาสตราจารย์พัดยศ พุทธเจริญ โดยกลุ่มผู้สร้างสรรค์ดังกล่าว มีวัฒนธรรมการเรียนรู้ ประกอบด้วย แนวทางการเรียนรู้หลักใน 2 ด้านสำคัญ ประกอบด้วย ด้านแรก การเรียนรู้ด้าน พระพุทธศาสนา โดยเน้นหลักธรรมคำสอน ด้านที่สอง คือ การเรียนรู้ด้านศิลปะที่เกิดจากการ ปลูกฝังโดยสภาพแวดล้อมที่ผู้เรียนรู้ได้เติบโตมา การเลือกสาขาวิชาเข้าศึกษาต่อในระดับการ ศึกษาต่างๆ ซึ่งกระบวนการเรียนรู้ทั้งสองด้านนั้นดำเนินไปอย่างผสมสาน แบ่งออกเป็น 3 ช่วง การเรียนรู้ คือ ช่วงชีวิตการเรียนรู้ ช่วงชีวิตการเติบโตและช่วงชีวิตการค้นหา ทั้งสามช่วง การเรียนรู้นั้นได้พัฒนาผู้เรียนสู่การเป็นผู้มีปรีชาสามารถในการสร้างสรรค์พุทธศิลป์ ขณะเดียวกัน กระบวนการนี้ก็ได้กลายเป็นวิถีชีวิต การพัฒนาตัวตนและจิตใจของผู้สร้างสรรค์พุทธศิลป์ หล่อ หลอมให้ดำเนินชีวิตอยู่บนวิถีที่มุ่งสู่ปัญญาเป็นเป้าหมายระดับสูง และแนวทางการธำรงและ สืบต่อวัฒนธรรมการเรียนรู้การสร้างสรรค์พุทธศิลป์ ประกอบด้วย การใช้กลไกทางสังคมสำหรับ ดำเนินการธำรงและสืบต่อวัฒนธรรมการเรียนรู้การสร้างสรรค์พุทธศิลป์ ประกอบด้วย สถาบัน ครอบครัว สถาบันการศึกษา สถาบันรัฐ สถาบันศาสนา สถาบันวิชาชีพ สถาบันเศรษฐกิจ และสถาบันสื่อมวลชน ซึ่งกลไกสังคมต่างๆ นั้นต้องมีแนวทางการสร้างความศรัทธา การถ่ายทอด ความรู้ทางพระพุทธศาสนาที่เอื้อต่อวัฒนธรรมการสร้างสรรค์พุทธศิลป์ มีการสร้างแรงบันดาลใจ ทางศิลปะ และการถ่ายทอดความรู้ทางศิลปะที่เอื้อต่อการสร้างสรรค์พุทธศิลป์
DOI: 10.14457/cu.the.2011.749
title: เภสัชจลนศาสตร์ และความไวรับของเชื้ออีโคไลต่อยา cefquinome ในสุนัข

description: การศึกษาครั้งนี้มีวัตถุประสงค์เพื่อศึกษาเภสัชจลนศาสตร์ของยา cefquinome ในสุนัขสุขภาพดีภายหลังการให้ยาเข้าใต้ผิวหนังในขนาด 1 มิลลิกรัมต่อกิโลกรัมจำนวน 1 ครั้ง โดยตรวจวัดระดับยา cefquinome ในพลาสมาด้วยวิธี high performance liquid chromatography ร่วมกับ UV detector ที่ความยาวแสง 268 นาโนเมตร และศึกษาหาค่าความไวรับของเชื้อ Escherichia coli (E. coli) จำนวน 38 สเตรนต่อยา cefquinome โดยใช้เชื้อ E. coli ที่แยกได้จากสุนัขที่เข้ามารับการรักษาที่โรงพยาบาลสัตว์เล็ก คณะสัตวแพทยศาสตร์ จุฬาลงกรณ์มหาวิทยาลัยในปี พ.ศ. 2548-2551 ด้วยอาการติดเชื้อที่ระบบทางเดินปัสสาวะส่วนล่าง ทดสอบหาค่าความไวรับของเชื้อ E. coli ด้วยวิธี agar dilution method โดยดูจากค่าความเข้มข้นต่ำสุดที่สามารถยับยั้งการเจริญของเชื้อได้ (minimum inhibitory concentration; MIC) จากผลการศึกษาทางเภสัชจลนศาสตร์ของยา cefquinome ภายหลังการฉีดเข้าใต้ผิวหนัง พบว่า การเปลี่ยนแปลงระดับความเข้มข้นของยาในพลาสมาที่ตรวจพบมีรูปแบบเป็น two-compartment open model โดยวัดระดับความเข้มข้นสูงสุดของยาในพลาสมาได้ 2.40±0.61 ไมโครกรัมต่อมิลลิลิตร ที่เวลา 0.50±0.19 ชั่วโมง ค่าครึ่งชีวิตสำหรับการดูดซึม และการกำจัดยาอยู่ที่ 0.24±0.11 ชั่วโมง และ 1.26±0.77 ชั่วโมงตามลำดับ โดยยามีการดูดซึมได้อย่างรวดเร็ว และพบว่าระดับความเข้มข้นของยาในพลาสมามีค่ามากกว่า 0.1 ไมโครกรัมต่อมิลลิลิตรนาน 6 ชั่วโมง ส่วนผลการศึกษาหาค่าความไวรับพบว่า เชื้อ E. coli จำนวน 30 สเตรนไวต่อยา cefquinome (MIC50&lt;0.125 ไมโครกรัมต่อมิลลิลิตร) และมี E. coli จำนวน 8 สเตรนดื้อต่อยานี้ (MIC90=128 ไมโครกรัมต่อมิลลิลิตร) จากผลการศึกษาครั้งนี้สรุปได้ว่าการฉีดยา cefquinome เข้าใต้ผิวหนังในขนาด 1 มิลลิกรัมต่อกิโลกรัมจำนวน 1 ครั้ง มีระดับความเข้มข้นของยาในพลาสมาสูงพอที่จะทำลายเชื้อ E. coli ที่ไวต่อยานี้ได้ แต่ควรเพิ่มความถี่ในการให้ยาจากทุก 24 ชั่วโมงเป็นทุก 12 ชั่วโมง
DOI: 10.14457/cu.the.2011.750
title: กรอบงานสำหรับการปรับปรุงเว็บไซต์พาณิชย์อิเล็กทรอนิกส์เพื่อเพิ่มความสามารถในการเข้าถึงเนื้อหาของเว็บไซต์แก่ผู้พิการ

description: ปัจจุบันอินเทอร์เน็ตนับเป็นแหล่งข้อมูลที่สำคัญที่มีผู้ใช้กว่าสองพันล้านคนทั่วโลก ซึ่งในจำนวนนี้รวมถึงผู้ใช้จำนวนมากที่เป็นผู้พิการ บริการหนึ่งบนอินเทอร์เน็ตที่สำคัญสำหรับผู้พิการคือพาณิชย์อิเล็กทรอนิกส์ เนื่องจากผู้พิการสามารถซื้อสินค้าและบริการได้จากทุกที่และทุกเวลา อีกทั้งยังประหยัดเงินและเวลาในการเดินทางได้มากกว่าการทำธุรกรรมในรูปแบบเดิม จึงส่งผลให้แนวโน้มของการซื้อสินค้าและบริการผ่านทางเว็บไซต์พาณิชย์อิเล็กทรอนิกส์โดยผู้พิการเพิ่มมากขึ้น แต่ทว่าเว็บไซต์พาณิชย์อิเล็กทรอนิกส์ในปัจจุบันส่วนมากยังไม่สามารถรองรับการเข้าถึงโดยกลุ่มผู้พิการได้ดีพอ ดังนั้นงานวิจัยนี้จึงได้นำเสนอกรอบงานสำหรับการปรับปรุงเว็บไซต์พาณิชย์อิเล็กทรอนิกส์เพื่อเพิ่มความสามารถในการเข้าถึงเนื้อหาของเว็บไซต์แก่ผู้พิการ โดยกรอบงานนี้จะนำเสนอขั้นตอนการปรับปรุงเว็บไซต์พาณิชย์อิเล็กทรอนิกส์ขององค์กรให้เป็นเว็บไซต์ที่ทุกคนเข้าถึงได้ รวมถึงแนะนำการจัดทำกรณีธุรกิจเพื่อการตัดสินใจในการลงทุนในโครงการปรับปรุงเว็บไซต์ กรอบงานที่จัดทำขึ้นนี้จะช่วยให้องค์กรสามารถดำเนินการอย่างมีประสิทธิภาพในการปรับปรุงเว็บไซต์พาณิชย์อิเล็กทรอนิกส์ขององค์กรให้รองรับผู้ใช้ที่เป็นผู้พิการได้ยิ่งขึ้น ซึ่งจะส่งผลให้องค์กรมียอดขายที่เพิ่มขึ้นจากความสามารถในการเข้าถึงกลุ่มลูกค้าที่เป็นผู้พิการ และที่สำคัญยิ่งก็คือจะส่งผลให้ผู้พิการสามารถใช้งานเว็บไซต์พาณิชย์อิเล็กทรอนิกส์ได้ดีขึ้น
DOI: 10.14457/cu.the.2011.751
title: การสกัดและนำกลับไอออนแพลทินัมออกจากน้ำทิ้งที่ได้จากกระบวนการสกัดทองคำโดยใช้เยื่อแผ่นเหลวที่พยุงด้วยเส้นใยกลวง

description: งานวิจัยนี้ศึกษาการสกัดและการนำกลับไอออนแพลทินัมในน้ำทิ้งที่ได้จากกระบวนการสกัดทองคำด้วยเยื่อแผ่นเหลวที่พยุงด้วยเส้นใยกลวง โดยใช้ Methyl-trioctyl-ammonium chloride (Aliquat 336) เป็นสารสกัดละลายในเคโรซีน ปัจจัยสำคัญที่ศึกษา ได้แก่ ชนิดของสารสกัด ค่าความเป็นกรด-เบสในสารละลายป้อน ความเข้มข้นของสารสกัด ชนิดและความเข้มข้นของสารละลายนำกลับ อัตราการไหลของสารละลายป้อนและสารละลายนำกลับ ผลของอุณหภูมิในการดำเนินงานและชนิดตัวทำละลาย พบว่า NaClO4 เป็นสารละลายนำกลับที่ให้ประสิทธิภาพการนำกลับได้ดีที่สุดเมื่อเปรียบเทียบกับสารละลายนำกลับชนิดอื่น ที่ความเข้มข้น 0.2 โมลต่อลิตร และที่ค่าความเป็นกรดในสารละลายป้อนมีค่า pH เท่ากับ 2 ร้อยละการสกัดของแพลทินัมเพิ่มขึ้นเมื่อความเข้มข้นของ Aliquat 336 เพิ่มขึ้นถึง 15 เปอร์เซ็นต์โดยปริมาตร หลังจากนั้นก็จะลดลง นอกจากนี้ยังพบว่าการเพิ่มอุณหภูมิมีส่วนในการช่วยการถ่ายโอนมวลของแพลทินัมอีกด้วย อีกทั้งได้มีการศึกษาหาค่าสัมประสิทธิ์การถ่ายโอนมวลในสารละลายป้อน (ki) และค่าสัมประสิทธิ์การถ่ายโอนมวลของเยื่อแผ่นเหลว (km) พบว่ามีค่าเท่ากับ 5.872 และ 6.396×10-3 เซนติเมตรต่อวินาที ตามลำดับ ดังนั้นขั้นตอนควบคุมการถ่ายโอนมวลคือการแพร่ผ่านเยื่อแผ่นเหลวของสารประกอบแพลทินัม
DOI: 10.14457/cu.the.2011.752
title: การศึกษาองค์ประกอบการดูแลครอบครัวของผู้ป่วยวิกฤต

description: การวิจัยครั้งนี้มีวัตถุประสงค์เพื่อศึกษาองค์ประกอบการดูแลครอบครัวของผู้ป่วยวิกฤต โรงพยาบาลศูนย์และโรงพยาบาลทั่วไป สังกัดสำนักงานปลัดกระทรวง กระทรวงสาธารณสุข กลุ่มตัวอย่างที่ใช้ในการวิจัยครั้งนี้คือ พยาบาลผู้ปฏิบัติงานในหอผู้ป่วยวิกฤตตั้งแต่ 1 ปีขึ้นไป จำนวน 324 คน ได้จากการสุ่มแบบหลายขั้นตอน เครื่องมือที่ใช้ คือแบบสอบถามองค์ประกอบการดูแลครอบครัวของผู้ป่วยวิกฤตที่ผ่านการตรวจสอบความตรงตามเนื้อหาและหาค่าความเที่ยงโดยใช้สูตรสัมประสิทธิแอลฟา ของครอนบาค ได้ค่าความเที่ยงเท่ากับ .98 วิเคราะห์ข้อมูลโดยใช้การวิเคราะห์ตัวประกอบ สกัดตัวประกอบด้วยวิธีตัวประกอบหลัก(Principle Components Analysis) หมุนแกนแบบออโธโกนอล (Orthogonal Rotation) ด้วยวิธีแวริแมกซ์ (Varimax Method) ผลการวิจัยสรุปได้ดังนี้ ตัวประกอบการดูแลครอบครัวของผู้ป่วยวิกฤต โรงพยาบาลศูนย์และโรงพยาบาลทั่วไป สังกัดสำนักงานปลัดกระทรวง กระทรวงสาธารณสุข มีทั้งหมด 6 ตัวประกอบ บรรยายด้วย 59 ตัวแปร มีค่าความแปรปรวนรวมกันคิดเป็นร้อยละ 59.45 ได้แก่ 1. การสนับสนุนการปรับตัวของครอบครัว ประกอบด้วย 21 ตัวแปร อธิบายความแปรปรวนร้อยละ 19.24 2. การอำนวยความสะดวก ประกอบด้วย11 ตัวแปร อธิบายความแปรปรวนร้อยละ 11.83 3. การดูแล จิตวิญญาณ ประกอบด้วย 6 ตัวแปร อธิบายความแปรปรวนร้อยละ 7.94 4. การเอาใจใส่ครอบครัว ประกอบด้วย 8 ตัวแปร อธิบายความแปรปรวนร้อยละ 7.31 5. การให้ข้อมูลที่มีประสิทธิผล ประกอบด้วย 5 ตัวแปร อธิบายความแปรปรวนได้ ร้อยละ 6.78 6. การดูแลจิตใจและอารมณ์ ประกอบด้วย 8 ตัวแปร อธิบายความแปรปรวนได้ ร้อยละ 6.34
DOI: 10.14457/cu.the.2011.753
title: การหมุนเวียนสร้างตะกอนเฟอริกไฮดรอกไซด์ผ่านระบบบำบัดน้ำเสียแบบไร้อากาศและเติมอากาศ

description: งานวิจัยนี้เป็นการศึกษาแนวทางการลดสารช่วยตกตะกอนเฟอริกคลอไรด์ที่นิยมใช้ร่วมกับระบบเอเอสทางชีวภาพ โดยการเพิ่มถังไร้อากาศเพื่อสลายตะกอนเฟอริกไฮดรอกไซด์ และสร้างขึ้นใหม่ในถังเติมอากาศ ผลการศึกษาพบว่า เมื่อนำน้ำทิ้งมาวิเคราะห์ด้วยวิธีจาร์เทสเพื่อหาปริมาณเฟอริกคลอไรด์ที่เหมาะสม โดยควบคุมพีเอชเท่ากับ 8 ความเข้มข้นของเฟอริกคลอไรด์ 200 มก./ล. มีประสิทธิภาพในการกำจัดซีโอดีและความขุ่นได้ร้อยละ 78 และ 98 ตามลำดับ เมื่อนำเฟอริกคลอไรด์เติมในถังเติมอากาศและควบคุมให้มีเหล็กในถังเติมอากาศ 200 มก./ล. พบว่า เฟอริกคลอไรด์ที่มีความเข้มข้น 50 มก./ล. หรือคิดเป็น 75 มก./วัน สามารถควบคุมให้ปริมาณเหล็กทั้งหมดในถังเติมอากาศมีค่าเฉลี่ย 260.76 มก./ล. เฟอรัสไอออนเฉลี่ย 6.14 มก./ล. และเฟอริกไอออนเฉลี่ย 254.62 มก./ล. เมื่อนำน้ำเสียและตะกอนจากถังตกตะกอนผ่านเข้าถังไร้อากาศโดยแปรผันขนาดถังไร้อากาศที่มีระยะเวลากักเก็บน้ำ 48 24 12 6 3 และ 1 ชั่วโมง พบว่า ถังไร้อากาศที่มีระยะเวลากักเก็บน้ำ 48 ชั่วโมง สามารถลดปริมาณเฟอริกคลอไรด์ลงได้จากเดิม 75 มก./วัน เป็น 22.5 มก./วัน และเพิ่มปริมาณขึ้นเป็น 45 และ 49.5 มก./วัน ในถังไร้อากาศที่มีระยะเวลากักเก็บน้ำ 24 และ 12 ชั่วโมง ตามลำดับ และไม่ต้องเติมเฟอริกคลอไรด์ในถังไร้อากาศที่มีระยะเวลากักเก็บน้ำ 6 3 และ 1 ชั่วโมง ตามลำดับ โดยถังไร้อากาศที่มีระยะเวลากักเก็บน้ำ 6 ชั่วโมง ถูกนำมาใช้เพื่อเวียนน้ำจากถังหมักตะกอนไร้อากาศกลับเข้าถังเติมอากาศ พบว่า มีปริมาณเหล็กทั้งหมดในถังเติมอากาศเฉลี่ย 379.12 มก./ล. เฟอรัสไอออนเฉลี่ย 0.29 มก./ล. และเฟอริกไอออนเฉลี่ย 378.83 มก./ล. และเมื่อเปรียบเทียบการเปลี่ยนรูปของเฟอริกไอออนเป็นเฟอรัสไอออนในถังไร้อากาศแบบแบตช์โดยเติมและไม่เติมเมอร์คิวริกคลอไรด์ พบว่าไม่แตกต่างกัน ปฏิกิริยาที่เกิดขึ้นนั้นจึงไม่น่าจะเป็นกระบวนการทางชีวภาพ